da en en en fr de da id da nb da da da da da da en en
Dommer John Porter løfter fingeren på David Borchersens appel og James Moniz er ude. Svanholm er på vej mod derouten - Svanholm Cricketklub
Mandag d. 7. september 2009 kl. 22:04 af Henrik Pfaff
Vi hjalp med til at det usandsynlige kunne ske. Bundholdet Skanderborg slog topholdet Herning og Svanholm lagde sig ned mod Glostrup, hvorved vore rivaler og Herning ender à point og skal spille omkamp om DM førstkommende lørdag i Herning.
Svanholms indsats i den forventede tætte sølv- og broncekamp var der ikke meget ved set fra vores synspunkt. Kastningen kan ikke bryde igennem en rimelig gærdespiller som Glostrup de Bolfo, der har båret dem igennem sæsonen og så ender det med, at han laver 78 not ud af Glostrups 203 for 6 gærder..
Søren Vestergård indledte med at slå boldene rundt på anlægget for Svanholm, men da han havde scoret 32 plukkede de Bolfo et af hans slag 'ned fra himlen' i vandret stil. Vi faldt sammen som en trist ballon og var ude for 101. Bagefter var der sølv- og bronzemedaljer til henholdsvis Glostrup og Svanholm, men Glostrup fik deres med forbehold.
For kampen mellem Herning og Skanderborg var langt fra forbi, så nu risikerer Glostrup at måtte tilbagelevere sølvmedaljerne - for at bytte dem ud med nogen af guld !!
Forvores vedkommende - bronze - og det skal vi sådan set være tilfredse med, sådan som det er gået i år.